Almannavarnir > Fréttir > Ríkislögreglustjóri aflýsir óvissustigi fyrir Norðurland vestra og Norðurland eystra Ríkislögreglustjóri aflýsir óvissustigi fyrir Norðurland vestra og Norðurland eystra Ríkislögreglustjóri hefur ákveðið að aflýsa óvissustigi almannavarna fyrir Norðurland vestra og Norðurland eystra . Ákvörðunin er tekin í samráði við lögreglustjóra viðkomandi embætta . Óvissustigi almannavarna var lýst yfir þann 9. desember vegna slæmrar veðurspár . Það var hækkað upp í hættustig þann 10. desember en lækkað aftur í óvissustig þann 16. desember . Óvissustigi almannavarna var haldið á meðan enn var unnið að viðgerðum á mikilvægum innviðum . Afleiðingar óveðursins urðu miklar á marga mikilvæga innviði eins og samgöngur , fjarskipti og rafmagn , sérstaklega á Norðurlandi . Veðrið olli umtalsverðu tjóni á línukerfum RARIK og Landsnets og hafði víðtækar rafmagnstruflanir í för með sér . Dreifikerfi rafmagns á Norðurlandi er nokkuð laskað eftir áraunir síðustu vikna og viðbúð er að kerfið þoli minna en ella á næstunni . Framundan er mikil vinna við að klára endanlegar viðgerðir og ýmiss úrvinnsla . Á sumum stöðum verður ekki hægt að fara í fullnaðarviðgerðir fyrr en í sumar .